b'\n_START_ARTICLE_\nIoan Arbore\n_START_SECTION_\nBiografie\n_START_PARAGRAPH_\nIoan Arbore, descendent din familia hatmanului Luca Arbore (d. 1523), \xc8\x99i-a petrecut copil\xc4\x83ria \xc3\xaen Dobrogea, \xc3\xaen apropierea Deltei, la Sarinasuf, unde tat\xc4\x83l sau era preot. Mai avea un frate, profesor de limba rom\xc3\xa2n\xc4\x83 la Foc\xc8\x99ani. A parcurs drumul, S-a decis pentru o carier\xc4\x83 de ofi\xc8\x9ber, pe care a parcurs-o, de la sublocotenent p\xc3\xa2n\xc4\x83 la gradul de general prin puterile lui, f\xc4\x83r\xc4\x83 a fi ajutat de cineva din afar\xc4\x83._NEWLINE_Dup\xc4\x83 absolvirea studiilor militare la \xc8\x98coala de Ofi\xc8\x9beri de Artilerie, Geniu \xc8\x99i Marin\xc4\x83 (1909-1911), a devenit sublocotenent \xc3\xaen 1911, apoi locotenent \xc3\xaen 1914. Cu acest rang a luptat la intrarea Rom\xc3\xa2niei \xc3\xaen Primul R\xc4\x83zboi Mondial. \xc3\x8en anul 1917 a fost avansat la gradul de c\xc4\x83pitan \xc8\x99i comandant de baterie tunuri de c\xc3\xa2mp. \xc8\x98i-a terminat educa\xc8\x9bia militar\xc4\x83 la \xc8\x98coala Superioar\xc4\x83 de R\xc4\x83zboi \xc3\xaen Paris (1919-1921) facut maior (1920). Apoi a preluat diferite func\xc8\x9bii de comand\xc4\x83 \xc3\xaen regimente de artilerie de stat major \xc8\x99i avansat \xc3\xaen 1929 la gradul de locotenent-colonel \xc8\x99i la 16 octombrie 1935 la gradul de colonel, fiind numit comandant unui regiment._NEWLINE_La 10 mai 1941, cu pu\xc8\x9bin timp \xc3\xaenaintea intr\xc4\x83rii Rom\xc3\xa2niei \xc3\xaen al Doilea R\xc4\x83zboi Mondial, a fost \xc3\xaenaintat la gradul de general de brigad\xc4\x83. A fost numit comandantul brig\xc4\x83zii a III-a mixte, iar un an mai t\xc3\xa2rziu, \xc3\xaen 1942, comandantul brig\xc4\x83zii de fortifica\xc8\x9bii nr. II. A devenit \xc8\x99ef de stat major al Armatei a III-a \xc3\xaentre 1942-43, apoi, numit general de divizie, sub\xc8\x99ef al Marelui Stat Major._NEWLINE_\xc3\x8en perioada \xc3\xaentre 14 iulie 1943-23 august 1944 a fost subsecretar de stat la Ministerul Economiei Na\xc8\x9bionale pentru Aprovizionare (din 1 septembrie 1942: Ministerul Economiei Na\xc8\x9bionale pentru Aprovizionarea Armatei \xc8\x99i Popula\xc8\x9biei Civile), func\xc8\x9bie care avea sa-i atrag\xc4\x83 condamnarea \xc8\x99i moartea._NEWLINE_Dup\xc4\x83 instalarea guvernului Petru Groza generalul de divizie Ioan Arbore a fost trecut din oficiu \xc3\xaen pozi\xc8\x9bia de rezerv\xc4\x83, al\xc4\x83turi de al\xc8\x9bi generali, prin decretul nr. 860 din 24 martie 1945, invoc\xc3\xa2ndu-se legea nr. 166, adoptat\xc4\x83 prin decretul nr. 768 din 19 martie 1945, pentru \xe2\x80\x9etrecerea din oficiu \xc3\xaen rezerv\xc4\x83 a personalului activ al armatei care prisose\xc8\x99te peste nevoile de \xc3\xaencadrare\xe2\x80\x9d._NEWLINE_Pe 24 mai 1945 a fost arestat al\xc4\x83turi de Ion Marian (fost ministru al agriculturii), \xc8\x99i Ion Sandu (fost subsecretar de stat la culte). Pe 3 octombrie la sec\xc8\x9bia a VIII a Cur\xc8\x9bii Criminale din Bucure\xc8\x99ti a \xc3\xaenceput judecarea \xe2\x80\x9elotului de mini\xc8\x99tri antonescieni, autorii aservirii Rom\xc3\xa2niei la carul imperialismului fascist german\xe2\x80\x9d, cum \xc3\xaei caracteriza \xe2\x80\x9eSc\xc3\xaenteia. Pe 9 octombrie Comitetul de judecat\xc4\x83 al Cur\xc8\x9bii Criminale sec\xc8\x9bia a VII-a a pronun\xc8\x9bat sentin\xc8\x9ba \xc3\xaen procesul mini\xc8\x99trilor antonescieni. A fost condamnat la 10 ani de temni\xc8\x9b\xc4\x83 grea. Imediat dup\xc4\x83 proces generalul a fost dus la \xc3\xaenchisoarea Aiud unde avea s\xc4\x83 execute cea mai mare parte a pedepsei._NEWLINE_Condamnat mai apoi la munc\xc4\x83 silnic\xc4\x83 pe via\xc8\x9b\xc4\x83, a fost \xc3\xaenchis mai \xc3\xaent\xc3\xa2i la penitenciarul Jilava. Dup\xc4\x83 aceea, grav bolnav (hipertensiv), a fost adus nu pentru a fi tratat, ci pentru a fi la dispozi\xc8\x9bia Securit\xc4\x83\xc8\x9bii, \xc3\xaen vederea \xc8\x99antajului, pentru ob\xc8\x9binerea unor declara\xc8\x9bii compromi\xc8\x9b\xc4\x83toare \xc3\xaen schimbul tratamentului medical, la V\xc4\x83c\xc4\x83re\xc8\x99ti. Avea s\xc4\x83-\xc8\x99i g\xc4\x83seasc\xc4\x83 sf\xc3\xa2r\xc8\x99itul in spitalul penitenciar de acolo, cu capul despicat \xc3\xaen patru, cu creierii pe un col\xc8\x9b de mas\xc4\x83, st\xc3\xa2lci\xc8\x9bi de lama toporului.'